เสียใจกับการเสียชีวิตของหมีแพนด้า ช่วงช่วง ส่วนสาเหตุการเสียชีวิต ต้องรอให้ทางการจีนมาพิสูจน์เท่านั้น
เสียใจกับการเสียชีวิตของหมีแพนด้า ช่วงช่วง ส่วนสาเหตุการเสียชีวิต ต้องรอให้ทางการจีนมาพิสูจน์เท่านั้น นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวถึงการเสียชีวิตของหมีแพนด้า ช่วงช่วง ว่า เบื้องต้นก็ยังต้องรอทางการจีนส่งเจ้าหน้าที่มาพิสูจน์ซาก เพื่อหาสาเหตุการเสียชีวิต โดยการชันสูตรจะต้องเป็นเจ้าหน้าที่จากประเทศจีนเท่านั้น ส่วนจะมีหมีแพนด้าตัวอื่นมาเป็นทูตสันทวะไมตรีแทนช่วงช่วงหรือไม่ นายวราวุธ กล่าวว่า ยังไม่ทราบและยังเป็นห่วงหลินหุ้ย ที่จะต้องดูแลไม่ให้เกิดอาการตรอมใจ ส่วนความเป็นไปได้ที่ทางการจีนจะขอคืนหลินหุ้ยหรือไม่ ยังไม่ทราบเช่นกัน แต่ส่วนตัวเห็นว่า หากประเทศไทย มอบช้างให้กับประเทศอื่นและมีตัวใดตัวหนึ่งเสียชีวิต ก็อยากจะขอคืนอีกตัวที่ยังมีชีวิตอยู่มาดูแลส่วนกรณีเสือโคร่งที่เสียชีวิต 86 ตัว ที่วัดป่าหลวงตาบัว ญาณสัมปันโน จังหวัดกาญจนบุรีนั้น ยืนยันว่า เป็นเสือสายพันธุ์ไซบีเรียและที่เสียชีวิตเนื่องจากเป็นการผสมพันธุ์ในสายพันธุ์เดียวกัน ทำให้ภูมิคุ้มกันอ่อนแอลง ส่วนที่เจ้าอาวาส แจ้งว่า เขี้ยวเสือ หรือชิ้นส่วนของเสือส่วนอื่นๆ ได้หายไปหรือไม่ นายวราวุธ รับปากจะลงไปดูสภาพซากเสือ ว่ายังสมบูรณ์หรือไม่ และหากทางวัดจะนำเสือกลับไปเลี้ยงดูคงเป็นไปไม่ได้ เพราะเป็นเรื่องของคดีความ อีกทั้งการนำเข้าเสือไซบีเรียมาเลี้ยงในประเทศไทยก็ไม่ถูกต้องอยู่แล้วเพราะประเทศไทย เป็นเขตร้อนชื้น ไม่เหมาะกับการเลี้ยงเสือสายพันธุ์นี้อยู่แล้ว